Diari Oficial de la Generalitat Valenciana


Sumari del DOGV 4025, del 20-06-2001 (2001/5336)

RESOLUCIO d'1 de juny de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre l'administració de l'estat i les comunitats autònomes en què s'acorda la creació del Consorci per a la presència i la promoció de l'alberguisme juvenil.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/5336


Data del document
:   01-06-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * administració central
    * jove
    * infraestructura turística
    * cooperació administrativa
    * administració regional

RESOLUCIO d'1 de juny de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre l'administració de l'estat i les comunitats autònomes en què s'acorda la creació del Consorci per a la presència i la promoció de l'alberguisme juvenil. [2001/S5336]
  
Subscrit, després de la tramitació prèvia reglamentària, entre l'administració de l'estat i les comunitats autònomes, el 26 de juny de 2000, un Conveni de col·laboració en què s'acorda la creació del Consorci per a la presència i la promoció de l'alberguisme juvenil, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0303/2001, i que figura com a annex d'aquesta resolució.
  
València, 1 de juny de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col×laboració entre l'administració de l'estat i les comunitats autònomes en què s'acorda la creació del Consorci per a la presència i la promoció de l'alberguisme juvenil
  
Madrid, 26 de juny de 2000
  
Reunits
  
El senyor Juan Carlos Aparicio Pérez, Ministre de Treball i Afers Socials, en nom i representació de l'administració general de l'estat d'acord amb les facultats que li atorga la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999, de 13 de gener;
  
El senyor Gaspar Zarrías Arévalo, conseller de Presidència de la Junta d'Andalusia, en representació d'aquesta en virtut de l'acord de 3 de febrer de 1998 del Consell de Govern de la Junta d'Andalusia;
  
El senyor Joaquim Triadú i Vila-Abadal, conseller de la Presidència de la Generalitat de Catalunya, en nom i representació d'aquesta en virtut de l'autorització concedida per l'acord del Govern de la Generalitat de 24 de desembre de 1998;
  
El senyor Javier Callizo Soneira, conseller de Cultura i Turisme de la Diputació General d'Aragó, en representació d'aquesta en virtut de la Llei 1/1995, de 16 de febrer, del president i del Govern d'Aragó;
  
La senyora Sofía Juaristi Zalduendo, consellera d'Educació i Joventut del Govern de Cantàbria, en representació d'aquest en virtut de l'acord del Consell de Govern de data 18 de maig de 2000;
  
La senyora Pilar Sánchez Castro, consellera de Cultura de la Junta de Comunitats de Castella-la Manxa, en representació d'aquesta en virtut del Decret d'Estructura Orgànica de la Conselleria de Cultura número 171/1999, de 29 de juliol;
  
El senyor Tomás Villanueva Rodríguez, conseller d'Educació i Cultura de la Junta de Castella i Lleó, en representació d'aquesta en virtut del text refós de la Llei del Govern i de l'administració de Castella i Lleó, article 3, apartat j, aprovat pel Decret Legislatiu 1/1988, de 21 de juliol, i del Decret de 21 d'abril de 1997 de la Junta de Castella i Lleó;
  
El senyor Francisco Muñoz Ramírez, conseller de Cultura de la Junta d'Extremadura, en representació d'aquesta en virtut de l'acord del Consell de la Junta d'Extremadura de data 17 de setembre de 1996;
  
La senyora Manuela López Besteiro, consellera de Família i Promoció d'Ocupació, Dona i Joventut de la Junta de Galícia, en representació d'aquesta en virtut del Decret 349/1997, de 9 de desembre, pel qual es nomenen els titulars dels departaments de la Junta de Galícia, i de l'acord del Consell de la Junta de Galícia de 26 de febrer de 1997;
  
El senyor Gustavo Villapalos Salas, conseller d'Educació de la Comunitat Autònoma de Madrid, en representació d'aquesta en virtut de la Llei 87/1999, de 9 d'abril, d'Adequació de la Normativa de la Comunitat de Madrid a la Llei Estatal 4/1999, i de l'acord del Consell de Govern de la Comunitat de Madrid de data 23 d'octubre de 1997;
  
El senyor José Ramón Bustillo Navía-Osorio, conseller de Presidència de la Regió de Múrcia, en representació d'aquesta en virtut del Decret 59/1996, article 8.3, de 24 de juliol, i de l'article 49, punt a) de la Llei 1/1998, de 7 de gener, del president del Consell i de l'administració de la Comunitat Autònoma de la Regió de Múrcia;
  
La senyora Carmen Garmendia Lasa, consellera de Cultura del Govern Basc, en representació d'aquest en virtut de l'acord del Govern Basc de 16 de maig de 2000;
  
El senyor Rafael Blasco Castany, conseller de Benestar Social de la Generalitat Valenciana, en representació d'aquesta en virtut del que disposa la Llei 4/1989, de 26 de juny, de la Generalitat Valenciana, sobre l'Institut Valencià de la Joventut.
  
Tots ells es reconeixen capacitat legal per a obligar-se i convenir, i
  
Exposen
  
Que, d'acord amb el que estableixen els estatuts d'autonomia de cada una de les comunitats autònomes, aquestes tenen competència exclusiva en matèria de joventut, i que s'han dictat i publicat en cada cas els corresponents reials decrets de traspàs de funcions i serveis, dins dels quals s'inclou, entre d'altres, els albergs juvenils.
  
Aquests constitueixen un instrument essencial en la política de foment de la mobilitat dels joves, de la comunicació cultural, de la cooperació i del coneixement mutu.
  
Que, sense prejudici de les competències de les comunitats autònomes i en harmonia amb aquelles, l'Institut de la Joventut del Ministeri de Treball i Afers Socials té competència, d'acord amb l'article 149.2 de la Constitució, per a servir a la cultura entre els joves i facilitar la comunicació cultural que els concerneix entre les comunitats autònomes, d'acord amb elles.
  
Que totes les parts del present Conveni estan decidides a fer real, per la seua dimensió cultural, tant la mobilitat, la cooperació i el coneixement juvenils, en l'àmbit internacional de l'alberguisme, com la comunicació cultural en el de l'estat, amb observança, en tot cas, de les competències exclusives de les comunitats autònomes.
  
Que en el marc supraestatal està constituïda la Federació Internacional d'Albergs Juvenils (IYHF), com un instrument bàsic al servei dels joves de tots els països membres per a la promoció i el foment de la mobilitat, de la cultura, de la cooperació i del coneixement recíproc dels joves; la qual cosa constitueix un assoliment d'una significació notable per a totes les parts del present Conveni, apreciació que ha determinat la voluntat de tots els firmants d'instrumentar els mitjans per tal de fer real la presència de l'alberguisme espanyol en la dita Federació.
  
A partir dels supòsits assenyalats fins ara, les parts en el present Conveni han decidit, de conformitat amb l'article 149, apartat 2, de la Constitució, els estatuts d'autonomia de les comunitats autònomes, i els articles 6 i 7 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, constituir una organització comuna amb personalitat jurídica, que servisca a les finalitats enunciades en els expositius precedents, d'acord amb les següents
  
Clàusules
  
Primera
  
El present Conveni té per objecte promoure:
  
a) La presència de l'alberguisme de les comunitats autònomes de l'estat en la Federació Internacional d'Albergs Juvenils (IYHF) i en la Federació Europea d'Albergs Juvenils (EUFED), i també, després de l'acord previ de l'Assemblea General del Consorci que es crea per a la gestió del present Conveni, en qualsevol altra organització internacional que, des d'una infraestructura idònia d'allotjament, servisca als interessos juvenils de mobilitat, de cooperació i de coneixement mutu, sense prejudici del dret de les administracions consorciades de formar part, d'acord amb la legislació vigent, de qualsevol altra organització internacional.
  
b) La mobilitat dels joves en l'àmbit del territori de l'Estat, a través dels albergs juvenils, propis o associats de la xarxa de cada comunitat autònoma part en el present Conveni.
  
2. Per a la gestió del Conveni es crea un Consorci que s'anomenarà Consorci per a la presència i la promoció de l'Alberguisme Juvenil-Xarxa Espanyola d'Albergs Juvenils (REAJ).
  
Els seus fins són els que estableix l'apartat anterior, i el seu règim orgànic, funcional i financer el que preveuen els Estatuts.
  
Segona
  
La vigència del Conveni serà de 12 anys prorrogables per períodes quadriennals, llevat que hi haja denúncia prèvia de la meitat més un dels seus membres.
  
Tercera
  
Formaran part del Consorci els firmants del present Conveni i, si escau, les comunitats autònomes que en forma deguda s'hi adherisquen, tot complint el tràmit que s'assenyala en els Estatuts.
  
Quarta
  
Aquest Conveni comprén, a més d'aquestes clàusules, els Estatuts del Consorci, els quals formen part inseparable d'aquell.
  
Cinquena
  
Les administracions firmants participen en el finançament i la gestió del Consorci en els termes que preveuen els seus Estatuts. Cada membre, en el marc de la seua autonomia legislativa, realitzarà les gestions necessàries per a la incorporació als seus respectius pressupostos dels crèdits que s'han d'aportar anualment al Consorci, segons el pressupost vàlidament aprovat per l'òrgan estatutari d'aquell que hi siga competent i les respectives disponibilitats pressupostàries existents a l'efecte.
  
Sisena
  
Les administracions signants s'obliguen a realitzar les actuacions i, si escau, a adoptar les disposicions necessàries per al funcionament del Consorci.
  
Setena
  
Les modificacions d'aquest Conveni i dels Estatuts que en formen part s'adoptaran per conveni entre les parts, a iniciativa de qualsevol d'elles o a proposta de l'Assemblea General del Consorci.
  
Vuitena
  
El present Conveni entrarà en vigor el mateix dia en què quede ratificat per les parts i, en el termini d'un mes, es constituirà l'Assemblea General Constituent, que estarà integrada pels representants que hagen designat a l'efecte cada una de les administracions que hi intervenen. Aquesta Assemblea estarà presidida pel representant de major edat i hi actuarà com a Secretari el representant de menor edat.
  
Correspon al president la convocatòria de l'Assemblea General Constituent amb 15 dies d'antelació com a mínim. En aquesta Assemblea General Constituent, cada membre tindrà un sol vot.
  
El Comité Executiu es constituirà, pel procediment que fixen els Estatuts, en el moment en què, d'acord amb aquests, ho dispose l'Assemblea General a què fa referència el paràgraf anterior.
  
Els òrgans unipersonals del Consorci exerciran les seues funcions a partir del moment en què siguen elegits per l'òrgan col×legiat competent i n'accepten els càrrecs.
  
Novena
  
1. En l'Assemblea a què fa referència el paràgraf primer de la clàusula anterior, s'acordarà, a més a més, el pla d'activitats per al període de temps que reste fins a la terminació de l'any natural en què signen el present Conveni les administracions públiques consorciades i la determinació del nombre de vots en funció de les pernoctacions acreditades.
  
2. A l'efecte de preparar el projecte del pla d'activitats susdit, dins dels cinc dies següents al de la signatura del present Conveni, es constituirà una Comissió ad hoc integrada pels membres següents:
  
El representant que designe l'administració de l'estat.
  
Un representant per cada una de les comunitats autònomes següents: Junta d'Andalusia, Junta de Castella i Lleó, Junta de Comunitats de Castella-la Manxa, Govern Basc, Comunitat de Madrid i Generalitat Valenciana.
  
Deu
  
Fins que no finalitze l'any en què es firme el present Conveni, tal i com assenyala el paràgraf primer de la clàusula novena, l'Institut de la Joventut del Ministeri de Treball i Afers Socials mantindrà en el seu pressupost els conceptes amb els quals actualment até l'activitat d'àmbit internacional en matèria d'albergs juvenils i, conseqüentment, n'atendrà les despeses corresponents.
  
Onze
  
Fins que no quede habilitada la seu o domicili del Consorci, s'estableix com a domicili provisional el de l'Institut Andalús de la Joventut de la Conselleria de Presidència de la Junta d'Andalusia, ubicat a Sevilla, c/ Muñoz Olivé núm. 1, 3ª, codi postal 41043.
  
Dotze
  
L'exercici de les funcions atribuïdes al Consorci en cap supòsit no podrà comportar l'adopció de mesures que puguen alterar o modificar els signes d'identificació que en cada cas hagen adoptat o puguen adoptar les comunitats autònomes respectives quant als albergs dels quals són titulars, ni mediatitzar la capacitat de gestió que posseeixen quant als seus albergs respectius.
  
Tretze
  
El present Conveni i els Estatuts annexos seran publicats per les administracions part en els butlletins oficials respectius.
  
I, en prova de conformitat, es signa el present Conveni en el lloc i la data indicats en l'encapçalament.
  
Per l'administració General de l'Estat,
  
Per la Junta d'Andalusia,
  
Per la Diputació General d'Aragó,
  
Pel Govern de Cantàbria,
  
Per la Junta de Castella i Lleó,
  
Per la Junta de Comunitats de Castella-la Manxa,
  
Per la Junta d'Extremadura,
  
Per la Junta de Galícia,
  
Per la Comunitat de Madrid,
  
Per la Regió de Múrcia,
  
Pel Govern Basc,
  
Per la Generalitat Valenciana,
  
Per la Generalitat de Catalunya,
  
Annex
  
Estatuts del consorci Xarxa Espanyola d'Albergs Juvenils (REAJ)
  
Capítol I
  
Disposicions generals
  
Article 1
  
De conformitat amb el que estableix l'article 7 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es crea un Consorci d'Entitats Públiques que s'anomenarà Xarxa Espanyola d'Albergs Juvenils (d'ara endavant el Consorci o REAJ, indistintament), amb personalitat jurídica plena i independent de la dels seus membres i amb capacitat d'obrar per al compliment de les seues finalitats a partir del mateix dia en què es firme el Conveni pel qual s'acorde la seua creació.
  
Article 2
  
El Consorci es regirà pels presents Estatuts, els acords legalment adoptats pels seus òrgans de govern i:
  
a) Pel dret públic que resulte d'aplicació quant a l'organització i el funcionament dels dits òrgans de govern, als contractes que versen sobre serveis essencials i al règim pressupostari.
  
b) Pel dret privat, supletòriament.
  
Article 3
  
Són fins del Consorci promoure:
  
a) La presència de l'alberguisme de les comunitats autònomes en la Federació Internacional d'Albergs Juvenils (IYHF) i en la Federació Europea d'Albergs Juvenils (EUFED), i també, després de l'acord previ de l'Assemblea General, en qualsevol altra organització internacional que, des d'una infraestructura idònia d'allotjament, servisca als interessos juvenils de mobilitat, de cooperació i de coneixement mutu, sense perjudici del dret de les administracions consorciades de formar part, d'acord amb la legislació vigent, de qualsevol altra organització internacional.
  
b) La mobilitat dels joves en l'àmbit del territori de l'estat, a través dels albergs juvenils, propis o associats, de la xarxa de cada comunitat autònoma membre del Consorci.
  
Article 4
  
Per al compliment dels seus fins el Consorci realitzarà, entre d'altres, les funcions següents:
  
1. Detindre la representació internacional de l'alberguisme espanyol, integrat per la xarxa d'albergs de cada una de les comunitats autònomes membres del Consorci, en la IYHF i en l'EUFED; així mateix, podrà estar present en qualsevol altra organització internacional, després de l'acord previ de l'Assemblea General.
  
2. Promoure accions que afavorisquen els interessos dels joves pel que fa a l'alberguisme mundial, davant de la IYHF i l'EUFED.
  
3. Vetlar pel compliment dels acords de la IYHF en l'àmbit dels albergs juvenils, propis o associats, de la xarxa de cada comunitat autònoma.
  
4. Vetlar perquè siga efectiu el compromís dels albergs, propis o associats, de la xarxa de cada comunitat autònoma membre del Consorci, amb les finalitats de la IYHF quant a l'educació dels joves, basada en valors, com ara la igualtat, la tolerància, la democràcia, la solidaritat, la no-violència, el respecte al medi natural i als valors culturals de cada comunitat autònoma.
  
5. Contribuir perquè siga real la mobilitat dels joves espanyols, mitjançant el desplegament d'aquells projectes que establisca l'Assemblea General del Consorci.
  
6. La captació, l'acceptació i l'ordenació de tots els recursos econòmics que calguen per al finançament de les accions que són inherents a les seues finalitats.
  
7. La conclusió de tots els convenis o contractes amb altres ens públics o privats i persones naturals que calguen per al desplegament de les seues finalitats.
  
8. Qualssevulla altres que, amb subjecció a la legislació vigent, puguen garantir el total compliment de les seues finalitats.
  
Article 5
  
Per fer real el compliment de les finalitats del Consorci, els seus membres es comprometen, de conformitat amb les competències que els són pròpies, a dictar les normes necessàries, segons el seu ordenament intern, perquè els albergs, propis o associats, de la seua xarxa observen les normes i els deures que contenen els reglaments de la IYHF i, de la mateixa manera, gaudisquen dels drets que els confereixen els dits reglaments.
  
Article 6
  
El Consorci tindrà el seu domicili social en aquell lloc que acorde l'Assemblea General, sense prejudici de l'establit com a domicili provisional en el Conveni.
  
Article 7
  
La durada del Consorci estarà vinculada a la vigència del Conveni, sense prejudici del que estableix l'article 11.7.
  
Capítol II
  
Dels membres del Consorci
  
Article 8é
  
1. Són membres del Consorci:
  
a) L'administració de l'estat mitjançant l'Institut de la Joventut o de l'organisme o centre directiu que, si s'escau, el succeïsca.
  
b) Les comunitats autònomes següents:
  
Junta d'Andalusia
  
Diputació General d'Aragó
  
Govern de Cantàbria
  
Junta de Castella i Lleó
  
Junta de Comunitats de Castella-la Manxa
  
Junta d'Extremadura
  
Junta de Galícia
  
Comunitat de Madrid
  
Regió de Múrcia
  
Generalitat Valenciana
  
Govern Basc
  
Generalitat de Catalunya
  
2. Les comunitats autònomes que no figuren en l'apartat anterior podran incorporar-se al Consorci com a membres de ple dret mitjançant la comunicació al secretari general del Consorci, després de l'acord previ de l'òrgan competent d'aquelles, que s'haurà d'acreditar en l'acte de comunicació, el qual es publicarà en el butlletí oficial corresponent i en el de l'Estat.
  
Capítol III
  
Òrgans rectors
  
Article 9
  
Els òrgans rectors del Consorci seran els següents:
  
1. Col×legiats:
  
a) L'Assemblea General
  
b) El Comité Executiu
  
2. Unipersonals:
  
a) El president
  
b) El vicepresident
  
c) El secretari general
  
d) El tresorer
  
Secció primera
  
L'Assemblea General
  
Article 10
  
L'Assemblea General és l'òrgan col×legiat superior del Consorci i:
  
a) Estarà constituïda per un representant designat per cada una de les administracions públiques consorciades.
  
b) L'Assemblea General serà convocada pel seu president, preceptivament, una vegada a l'any. A més a més, l'Assemblea serà convocada a instància del Comité Executiu si la majoria simple dels seus membres així ho decideix, o perquè el 75% dels membres del Consorci ho ha sol×licitat per escrit al secretari general.
  
c) El secretari general notificarà per escrit, a tots els membres, la celebració de l'Assemblea, almenys un mes abans del seu començament.
  
d) Per a la constitució vàlida de l'Assemblea el quòrum serà de la meitat més un dels seus membres, entre els quals necessàriament es trobaran el President i el secretari general o, si s'escau, els qui els substituïsquen.
  
e) El Comité Executiu podrà convocar observadors i convidats experts a l'Assemblea General, els quals participaran en les sessions de treball, però no podran votar les decisions que es sotmeten a l'Assemblea.
  
f) Les decisions de l'Assemblea és prendran per majoria dels vots emesos vàlidament. En el cas de propostes de modificació dels Estatuts, segons el que preveu l'article 11, caldrà el 75% dels vots emesos vàlidament.
  
g) Les comunitats autònomes membres que hagen acreditat cent mil o més pernoctacions als albergs de la seua xarxa ?calculades com a mitjana dels dos anys precedents?, a més del vot que els corresponga pel fet de ser membres del Consorci, disposaran d'un vot addicional, i de dos vots addicionals, si acrediten dues-centes mil o més pernoctacions. La mitjana de les pernoctacions serà revisable cada dos anys per l'Assemblea General, i també ho seran els criteris per a l'acreditació de les pernoctacions.
  
L'administració de l'estat, a través de l'Institut de la Joventut o l'organisme o centre directiu que el succeïsca, intervindrà amb veu però sense vot.
  
Article 11
  
Són competències de l'Assemblea General:
  
1. Aprovació del Pla Anual d'Actuacions del Consorci.
  
2. Elecció dels òrgans unipersonals i dels vocals del Comité Executiu per un període de 2 anys, que poden ser objecte de reelecció.
  
3. Aprovació de pressupostos.
  
4. Censura i aprovació de comptes.
  
5. Aprovació del Reglament de Règim Interior, si calguera, per al funcionament del Consorci.
  
6. Proposta de modificació dels Estatuts, sense prejudici de les facultats que sobre això corresponen a les administracions públiques membres del Consorci.
  
7. Proposta de dissolució del Consorci sense prejudici de les facultats que sobre això corresponen a les administracions públiques membres del Consorci.
  
8. Adopció de resolucions sobre el que estableix l'article 4 d'aquests Estatuts, sense prejudici de les competències executives que s'atribueixen al Comité Executiu en l'article 13.
  
9. Adopció de tots els acords que no estiguen atribuïts a altres òrgans del Consorci.
  
Secció segona
  
El Comité Executiu
  
Article 12
  
El Comité Executiu estarà format pel president, el vicepresident, el secretari general i el tresorer, càrrecs que seran ocupats per representants de les comunitats autònomes, llevat que l'Assemblea General hi adopte un altre acord. Hi haurà, a més a més, cinc vocals un dels quals correspondrà a l'administració de l'estat.
  
Article 13
  
És competència del Comité Executiu:
  
1. Assegurar l'assistència del Consorci en òrgans i entitats estatals i supraestatals que es considere necessari.
  
2. Elaborar, a petició de l'Assemblea General, el Reglament de Règim Interior del Consorci.
  
3. Informar l'Assemblea General del compliment, als albergs juvenils integrants de la xarxa de cada comunitat autònoma, de les resolucions i dels acords de la IYHF i de l'EUFED.
  
4. Coordinar les activitats dels membres del Consorci en tot allò que estiga relacionat amb el que estableixen els articles 3r i 4t d'aquests Estatuts.
  
5. Elevar a l'Assemblea General tot allò que concernisca els acords que li corresponga adoptar, segons estableixen els números 1, 3, 4 i 5 de l'article 11.
  
6. Autoritzar, per delegació de l'Assemblea General, la celebració de tota mena de convenis i contractes que s'estime celebrar amb tot tipus de persones, en els àmbits estatal i internacional, per a un millor compliment de les finalitats del Consorci.
  
7. Autoritzar l'exercici d'accions administratives i judicials, i facultar perquè, a l'efecte, s'atorguen els poders que calguen en dret.
  
8. Establir les directrius i supervisar el funcionament de la Secretaria o Oficina administrativa a què fa referència el capítol V.
  
Article 14
  
El Comité Executiu, convocat pel seu president, es reunirà preceptivament quatre vegades a l'any i totes les vegades que siga proposat per tres o més dels seus membres
  
Per a la constitució vàlida del Comité Executiu a l'efecte de la celebració de sessions, deliberacions i presa d'acords, es requerirà la presència del President i del Secretari, o, si s'escau, d'aquells qui els substituïsquen, i tres més dels seus membres.
  
Els acords s'adoptaran per majoria dels vots emesos vàlidament.
  
Secció tercera
  
Òrgans unipersonals
  
Article 15
  
El president del Consorci ho serà també de l'Assemblea General i del Comité Executiu, i tindrà les atribucions següents:
  
a) Representar legalment el Consorci.
  
b) Convocar, presidir i alçar les sessions que celebren els òrgans col×legiats del Consorci, dirigir-ne les deliberacions i decidir-hi amb vot de qualitat en cas d'empat.
  
c) Proposar el pla d'activitats del Consorci al Comité Executiu i dirigir-ne les tasques.
  
d) Ordenar els pagaments acordats vàlidament.
  
Article 16
  
El vicepresident substituirà el president en cas de vacant, absència, malaltia o una altra causa legal.
  
Article 17
  
1. El secretari general, que ho serà també dels òrgans col×legiats, tindrà les atribucions següents:
  
a) Garantir l'assistència i l'assessorament als òrgans del Consorci.
  
b) Donar fe pública quant als actes i acords del Consorci.
  
c) Tramitar, si s'escau, la notificació que assenyala l'article 8.2 dels presents Estatuts al primer ple del Comité Executiu posterior a la notificació.
  
d) La direcció superior i el control del fitxer i dels llibres registre del Consorci.
  
e) Per delegació del Comité Executiu, la direcció i/o supervisió, segons escaiga, dels treballs propis de secretaria o oficina administrativa.
  
f) Els actes de comunicació del Consorci amb organitzacions, administracions i tercers en general, que no es reserve el president.
  
2. En cas d'absència o de malaltia, el secretari general serà substituït per qui a l'efecte designe el corresponent òrgan col×legiat del Consorci.
  
Article 18
  
Són competència del tresorer les tasques següents:
  
a) Estudiar i proposar al Comité Executiu la quota anual que correspon a cada administració membre.
  
b) Recaptar la informació, de caràcter econòmic, necessària per a la presa de decisions.
  
c) Estudiar i elaborar propostes de finançament del pla d'activitats fixat pel Comité Executiu.
  
d) Proposar al Comité Executiu els preus de venda al públic de les publicacions i qualsevol altre tipus de material de la REAJ.
  
e) Recaptar i custodiar els fons que pertanyen al Consorci i donar compliment a les ordres de pagament que expedisca el president.
  
Article 19
  
Els vocals, juntament amb la resta de membres del Comité Executiu, el conformen quant a òrgan col×legiat, amb veu i vot tots ells, sense prejudici del que estableix l'últim paràgraf de la lletra g) de l'article 10. Aquells exerciran, a més a més, les funcions específiques que s'acorde en el Comité Executiu.
  
Capítol IV
  
Drets i obligacions
  
Article 20
  
1. Les administracions membres gaudiran dels drets següents:
  
a) Prendre part en totes les activitats que organitze el Consorci.
  
b) Rebre les comunicacions i les informacions sobre les activitats d'acord amb les finalitats del Consorci.
  
c) Presentar suggeriments o propostes al Comité Executiu.
  
d) Tindre un representant en l'Assemblea General amb dret a veu i a tants vots com els siguen atribuïts en funció del que assenyala l'apartat g) de l'article 10.
  
e) Presentar candidatures per tal de formar part del Comité Executiu.
  
2. Qualsevol dels membres podrà separar-se del Consorci després de la comunicació que prèviament es farà al Comité Executiu, amb una antelació mínima de dos mesos. Aquesta decisió comportarà, en tot cas, la liquidació de totes les obligacions davant del Consorci.
  
El president en donarà trasllat de la renúncia a la resta de membres en el termini de 20 dies.
  
Article 21
  
1. Seran obligacions de les administracions membres:
  
a) Acatar els presents Estatuts i els acords vàlids adoptats per les assemblees generals i el Comité Executiu del Consorci.
  
b) Exigir als càrrecs del Comité Executiu el fidel compliment de les seues funcions.
  
c) Abonar les quotes que acorde l'Assemblea General del Consorci, després de la consignació pressupostària prèvia de cada una de les administracions consorciades.
  
d) Cooperar a cada moment en el compliment de les finalitats del Consorci.
  
e) Aportar la informació que se'ls requerisca per a la determinació dels objectius propis del Consorci.
  
f) Totes les altres que s'assenyalen o que es deriven del que estableixen els presents Estatuts.
  
2. L'incompliment de qualsevol de les obligacions assenyalades en l'apartat anterior serà causa de separació després de l'acord que prèviament farà l'Assemblea General.
  
Article 22
  
A més a més, com a regles generals per al funcionament dels albergs, les administracions membres estaran obligades a:
  
a) Observar els acords adoptats per les organitzacions internacionals de les quals forme part el Consorci.
  
b) Col×locar en lloc visible el logotip del Consorci en tots els albergs juvenils de la seua xarxa (albergs propis i associats).
  
c) Reservar amb caràcter preferent, als albergs de la seua xarxa, propis o associats, les places que els siguen requerides per tal de celebrar activitats internacionals programades i aprovades per l'Assemblea General.
  
Capítol V
  
Secretaria administrativa
  
Article 23
  
Els treballs d'administració i de secretaria seran realitzats amb l'organització i el personal que el Consorci acorde en la seua primera Assemblea General, sense prejudici de les adaptacions que s'hi determinen en sessions posteriors.
  
Capítol VI
  
Del finançament i dels recursos econòmics
  
Secció primera
  
Recursos econòmics
  
Article 24
  
Els recursos econòmics prevists per al desplegament de les activitats del Consorci seran els següents:
  
a) Les quotes anuals que acorde l'òrgan competent.
  
b) Els productes dels béns i dels drets que li corresponguen en propietat, i també les subvencions, els llegats i les donacions que puga rebre de forma legal.
  
c) Els ingressos que obtinga mitjançant les activitats que acorde l'òrgan competent.
  
Article 25
  
Les quotes anuals seran abonades per les administracions membres durant el primer trimestre de l'any. Cada administració membre haurà d'abonar tantes quotes anuals com vots tinga assignats en l'Assemblea General.
  
Secció segona
  
Administració de fons
  
Article 26
  
L'administració dels fons del Consorci es durà a terme amb tot detall, sotmesa a la corresponent intervenció i publicitat, per tal que les administracions membres puguen tindre coneixement periòdic de la destinació dels fons. Anualment se'ls farà palés l'estat de comptes dels ingressos i de les despeses.
  
Article 27
  
La comptabilitat del Consorci haurà de ser auditada anualment per un auditor independent proposat pel Comité Executiu. El resultat de l'auditoria és donarà a conéixer en l'Assemblea General.
  
Capítol VII
  
Dissolució del consorci
  
Article 28
  
Cas que les parts del Consorci, a iniciativa pròpia o per propostes de l'Assemblea General, n'acordaren la dissolució mitjançant el conveni pertinent, s'hi determinarà la liquidació i, si escau, la destinació del romanent, de conformitat amb la legislació aplicable.
  
Disposició addicional única